Source: http://docplayer.fi/2401693-Sosiaali-ja-terveysministerion-raportteja-ja-muistioita-2015-12.html
Timestamp: 2018-04-27 09:07:12+00:00
Document Index: 13991077

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sosiaali- ja terveysministeriön raportteja ja muistioita 2015:12 - PDF
Sosiaali- ja terveysministeriön raportteja ja muistioita 2015:12
Download "Sosiaali- ja terveysministeriön raportteja ja muistioita 2015:12"
1 Sosiaali- ja terveysministeriön raportteja ja muistioita 2015:12 Markku Sumanen, Jukka Vänskä, Teppo Heikkilä, Harri Hyppölä, Hannu Halila, Santero Kujala, Elise Kosunen, Irma Virjo, Kari Mattila LÄÄKÄRI 2013 Kyselytutkimus vuosina valmistuneille lääkäreille Helsinki 2015
2 2 KUVAILULEHTI Julkaisija Sosiaali- ja terveysministeriö Tekijät Markku Sumanen, Jukka Vänskä, Teppo Heikkilä ym. Päivämäärä Toimeksiantaja Sosiaali- ja terveysministeriö HARE-numero ja toimielimen asettamispäivä Muistion nimi Lääkäri Kyselytutkimus vuosilta valmistuneille lääkäreille Tiivistelmä Lääkäri tutkimus on kuudes kyselytutkimus sarjassa, joka alkoi 25 vuotta aikaisemmin Nuori lääkäri 88 -tutkimuksella. Tutkimuksen perusjoukon muodostivat vuosina laillistetut lääkärit (N=5997). Otokseen valittiin parittomina päivinä syntyneet lääkärit (n=2978), joista tutkimukseen vastasi lääkäriä, vastausosuus 39,5 %. Kuopion ja Tampereen yliopistoista valmistuneet olivat tyytyväisimpiä peruskoulutuksessa saamaansa terveyskeskustyön opetukseen. Oulussa valmistuneiden kohdalla tyytyväisten osuus oli kasvanut ja Turussa jonkin verran vähentynyt. Helsingistä valmistuneilla tyytyväisyys oli vähäisintä. Sairaalatyön opetukseen tyytyväisten osuus oli kasvanut kaikissa viidessä yliopistossa opiskelleilla. Jokseenkin kaikki nuoret lääkärit aikoivat suorittaa erikoislääkärin tutkinnon. Erikoisalan valintaan oltiin erittäin tyytyväisiä: 93 % valitsisi vielä saman erikoisalan. Erikoislääkärikoulutuksessa koettiin saadun liian vähän valmiuksia yksityislääkärin työhön ja opetustyöhön. Kliinisen työn opetukseen oltiin hyvin tyytyväisiä. Suosituin erikoisala naisilla oli yleislääketiede ja miehillä kirurgia. Eniten erikoisalan valintaan vaikutti alan monipuolisuus. Nuoret lääkärit olivat erittäin tyytyväisiä ammatinvalintaansa. Tyytyväisyys on kasvanut aiempiin kyselyihin verrattuna. Noin 90 % ryhtyisi edelleen lääkäriksi, jos nyt olisi aloittamassa opintojaan. Ammatillisesti kiinnostava työ on säilyttänyt asemansa tärkeimpänä tekijänä työpaikan valinnassa. Perhe-elämä koettiin nuorten lääkäreiden elämässä tärkeimmäksi seikaksi. Terveys sekä läheiset ja turvalliset ystävyyssuhteet olivat myös tärkeitä. Työssä ja opiskelussa suoriutumisen merkitys oli vähentynyt. Perheen ja läheisten myös koettiin arvostavan eniten omaa työtä. Lähes 80 % koki potilaiden ja hoitohenkilökunnan arvostavan työtään erittäin tai melko paljon. Vähiten nuoret lääkärit kokivat saavansa arvostusta sekä paikallisilta että valtakunnallisilta päätöksentekijöiltä. Lääkäri tutkimus toteutettiin Itä-Suomen ja Tampereen yliopistojen sekä Suomen Lääkäriliiton yhteistyönä. Asiasanat Koulutus, lääkärit, sairaalat, terveyskeskukset, tutkimus, tyytyväisyys, työ Sosiaali- ja terveysministeriön raportteja ja muistioita 2015:12 ISSN-L ISSN (verkkojulkaisu) ISBN URN:ISBN: Muut tiedot Kokonaissivumäärä 99 Kieli Suomi
3 3 PRESENTATIONSBLAD Utgivare Social- och hälsovårdsministeriet Författare Markku Sumanen, Jukka Vänskä, Teppo Heikkilä mm. Datum Uppdragsgivare Social- och hälsovårdsministeriet Projektnummer och datum för tillsättandet av organet Rapportens titel LÄKARE Enkätundersökning till läkare som utexamineras åren Referat Undersökningen Läkare 2013 är den sjätte enkätundersökningen i en serie som inleddes för 25 år sedan med undersökningen Ung läkare 88. Undersökningens population bestod av läkare som blev legitimerade åren (N=5 997). Som sampel valdes läkare födda udda dagar (n=2 978), varav läkare deltog i undersökningen. Svarsprocenten var 39,5 procent. Läkare som utexaminerats vid Kuopio universitet och Tammerfors universitet var nöjdast med grundutbildningens undervisning i arbetet vid hälsovårdscentraler. Andelen nöjda läkare har ökat bland examinander från Uleåborgs universitet och minskat något bland examinander från Åbo universitet. Andelen nöjda läkare var lägst bland examinander från Helsingfors universitet. Andelen läkare som var nöjda med undervisningen i sjukhusarbete hade ökat bland deltagarna från alla fem universitet. Så gott som alla nya läkare ämnade avlägga specialistexamen. Läkarna var mycket nöjda med valet av specialitet: 93 procent skulle fortfarande välja samma specialitet. I specialistutbildningen ansåg deltagarna att de erhållit alltför liten beredskap för arbete och undervisning som privatläkare, men var speciellt nöjda med undervisningen i kliniskt arbete. Den populäraste specialiteteten bland kvinnor var allmänmedicin och bland män kirurgi. Valet av specialitet påverkades särskilt av dess mångsidighet. De unga läkarna var ytterst nöjda med sitt yrkesval. Nöjdheten har ökat jämfört med tidigare undersökningar. Ca 90 procent skulle fortfarande utbilda sig till läkare om de skulle inleda sina studier i dag. Ett yrkesmässigt intressant arbete har bevarat sin position som viktigaste faktor vid valet av arbetsplats. De unga läkarna värderade familjelivet allra högst. Hälsa samt nära och trygga vänskapsrelationer upplevdes också som viktiga. Betydelsen av framgång i arbete och studier har minskat. Familj och närstående upplevdes även uppskatta det egna arbetet mest. Nästan 80 procent upplevde att patienter och vårdpersonal uppskattar det egna arbetet väldigt mycket eller ganska mycket. Minst uppskattning ansåg de unga läkarna sig få av lokala och nationella beslutsfattare. Undersökningen Läkare 2013 genomfördes i ett samarbete mellan Östra Finlands universitet, Tammerfors universitet och Finlands Läkarförbund. Nyckelord Arbete, arbetstillfredsställelse, forskning, hälsovårdscentraler, läkare, sjukhus, utbildning Social- och hälsovårdsministeriets rapporter och promemorior 2015:12 ISSN-L ISSN (online) ISBN URN:ISBN: Övriga uppgifter Sidoantal 99 Språk Finska
4 4 DOCUMENTATION PAGE Publisher Ministry of Social Affairs and Health, Finland Authors Markku Sumanen, Jukka Vänskä, Teppo Heikkilä etc. Date Commissioned by Ministry of Social Affairs and Health Date of appointing the organ Title of report PHYSICIAN Questionnaire survey to physicians qualified during Summary The Physician 2013 survey is the sixth questionnaire survey in a series that started 25 years ago with the Young Physician 88 survey. The survey population comprised physicians licensed during (N=5,997). The members of the sample were physicians who were born on odd days (n=2,978). Of these, 1,177 responded to the survey. The response rate was 39.5 %. Graduates from the University of Kuopio or the University of Tampere were most satisfied with the teaching in health centre work as a part of their basic education. Amongst graduates from Oulu, the share of satisfied respondents had increased, while in Turku it had decreased a bit. Graduates from the University of Helsinki were the least satisfied. With respect to all five universities, the share of respondents satisfied with the teaching of hospital work had increased. Almost all young physicians intended to specialize. They were very satisfied with their chosen specialty: 93 % would still choose the same specialty. In specialty training, the participants felt they had not been provided sufficient skills to work as private physicians or teachers. The respondents were very satisfied with the teaching of clinical work. The most popular specialty among women was general medicine, while men preferred surgery. The diversity of each specialty affected the choice of specialty most. The young physicians were very satisfied with their choice of profession. Satisfaction has increased compared to previous surveys. Approximately 90 % would still want to become a physician, if they were to start their studies anew. Professionally interesting work has kept its position as the main factor in the choice of workplace. Family life was given most value in life by the young physicians. Health as well as close and secure friendships were also important. The significance of managing one s work and studies had decreased. The respondents also experienced that their work was most highly appreciated by their family and close friends. Nearly 80 % experienced that patients and nursing staff appreciated their work very or quite highly. The young physicians felt they got the least appreciation from local and national decision makers. The Physician 2013 survey was jointly conducted by the University of Eastern Finland, the University of Tampere and the Finnish Medical Association. Key words Doctors, education, health centres, hospitals, research, satisfaction, work Reports and Memorandums of the Ministry of Social Affairs and Health 2015:12 ISSN-L ISSN (online) ISBN URN:ISBN: Other information Number of pages 99 Language Finnish
5 5 SISÄLLYS ESIPUHE... 7 ALKUSANAT LÄÄKÄRIEN TOIMINTAYMPÄRISTÖSSÄ TAPAHTUNEITA MUUTOKSIA Lainsäädännön muutoksia Terveydenhuoltolaki ja sen toimeenpano Kaksoislaillistus purettiin Erikoislääkärikoulutuksen ohjausvastuu siirtyy Täydennyskoulutus Päivystyslainsäädännön muutos Sosiaali- ja terveydenhuollon lainsäädäntöä uudistetaan laajasti Hallituksen rakennepoliittinen ohjelma Kohti potilaslähtöisyyttä Potilaan valinnanvapaus lisääntynyt Julkisen sektorin työvoima Lääkärien määrä kasvaa edelleen Lääkärivaje Erikoislääkärien tarvearviointi Lääkärikunnan kansainvälistyminen Tiedekuntien sisäänottomääriä nostetaan Lääkärien työympäristön muutoksia Tietojärjestelmät Sähköinen resepti Työuupumus Valelääkärikohu Kollegiaalisuus TUTKIMUKSEN TAVOITTEET JA TUTKIMUSAINEISTON MUODOSTAMINEN NUORTEN LÄÄKÄRIEN SOSIODEMOGRAFISET TAUSTATEKIJÄT Sukupuoli ja ikä Perhe Vanhemmat Tutkimusvuosien välisiä vertailuja MIKSI LÄÄKETIETEELLISEEN TIEDEKUNTAAN? Kiinnostus ihmiseen kannustaa opiskelemaan lääketiedettä VASTAAKO PERUSKOULUTUS KÄYTÄNNÖN TYÖN VAATIMUKSIA? Kuopiosta ja Tampereelta valmistuneet tyytyväisimpiä terveyskeskustyön opetukseen Peruskoulutuksesta vähän valmiuksia hallinnon ja suunnittelun tehtäviin Tyytyväisyys terveyskeskusopetukseen vaihtelee ONKO ERIKOISLÄÄKÄRIKOULUTUKSESSA KAIKKI KOHDALLAAN? Tyytyväisyys erikoistumiseen parantunut Yksityislääkärin työhön ja opetustyöhön haluttiin enemmän opetusta Tyytyväisyys erikoisalan valintaan edelleen erittäin korkealla tasolla NUORET LÄÄKÄRIT TYÖMARKKINOILLA Ammatillisesti kiinnostava työ tärkeää NUORTEN LÄÄKÄRIEN ERIKOISALAVALINNAT Miehet valitsevat useammin sisätaudit tai kirurgian, naiset yleislääketieteen... 40
6 6 8.2 Erikoisalan monipuolisuus keskeinen alan valinnassa Väitelleitä tai väitöskirjaa tekeviä kolmasosa nuorista lääkäreistä Mieluisin työ Vieläkö ryhtyisit lääkäriksi? TYÖTYYTYVÄISYYS Yleinen työtyytyväisyys Tutkimusvuosien välistä vertailua ARVOMAAILMA KOETTU ARVOSTUS AMMATTI-IDENTITEETTI Lääkäri on edelleen auttaja Yksinpuurtajasta työryhmän jäseneksi YHTEISÖIDENTITEETTI Perhe tärkein yhteisö Vain vähän muutoksia KOLLEGIAALISUUS LOPUKSI KIRJALLISUUTTA LIITTEET LIITE 1: Tutkimuksen aikaisemmat julkaisut LIITE 2: LÄÄKÄRI Kysely nuorille lääkäreille... 88
7 7 ESIPUHE Sosiaali- ja terveydenhuollon palvelurakenneuudistusta on valmisteltu kulumassa olevan hallituskauden aikana. Samaan aikaan ollaan myös valmistelemassa rahoitusjärjestelmän uudistamista. Uudistusten tavoitteena on parantaa perusterveydenhuollon, erikoissairaanhoidon ja sosiaalitoimen yhteistyötä. Järjestäjiksi on päätetty viisi suurta sote-aluetta. Lääkärikunta on ollut keskeisesti mukana uudistusten valmistelussa ja lääkärien näkemyksillä on tärkeä merkitys kehitystyössä. Tämä tutkimusraportti on kuudes mittavassa tutkimussarjassa, jota sosiaali- ja terveysministeriö on rahallisesti tukenut vuodesta Tutkimus on tuottanut runsaasti tietoa nyt jo siis 25 vuoden ajalta. Näin laaja ja pitkäaikainen tutkimussarja on kansainvälisestikin poikkeuksellisen arvokas. Ammatissaan jo jonkin aikaa toimineiden lääkärien kokemukset esimerkiksi saamastaan koulutuksesta, arvoista, tulevaisuuden suunnitelmista ja ammatti-identiteetistä luovat hyvän pohjan tulevan ennakoimiselle ja toiminnan suunnittelulle. STM:n julkaisusarjoissa ilmestyneiden perusraporttien lisäksi tutkimusryhmä on tuottanut runsaasti erillisartikkeleita ja yksityiskohtaista tietoa, joista on ollut hyötyä suunnittelu- ja kehitystyössä. Perhearvot ovat nousseet nuorten lääkärien elämässä tärkeimmälle sijalle. Ilahduttavaa on, että tyytyväisyys valintaan ryhtyä lääkäriksi on edelleen kasvussa. Tyytyväisyys erikoislääkärikoulutukseen on myös lisääntynyt erityisesti saatujen johtamisvalmiuksien osalta. Erikoislääkärikoulutuksen hallintovastuun siirtyessä opetus- ja kulttuuriministeriöstä sosiaali- ja terveysministeriöön on tutkimusryhmän tuloksilla entistä enemmän arvoa erikoislääkärikoulutuksen kansallisessa koordinaatiossa. Tärkeitä ovat esimerkiksi nuorten lääkärien erikoisalan valintaan vaikuttavat tekijät. Sosiaali- ja terveysministeriö käyttää edelleen muiden tahojen kanssa tämän raportin ja muiden myöhemmin julkaistavien erillistutkimusten tuloksia valmistelutyössä. Samalla lausun ministeriön ja omasta puolestani lämpimät kiitokset Lääkäriliiton sekä Tampereen ja Itä-Suomen yliopistojen tutkijoista muodostuvalle tutkimusryhmälle arvokkaasta työstä. Helsingissä, joulukuussa 2014 Kansliapäällikkö Päivi Sillanaukee Sosiaali- ja terveysministeriö
9 9 ALKUSANAT Lääkäri tutkimus on kuudes osa sarjassa, joka alkoi Nuori lääkäri 88 -tutkimuksesta. Aiemmat tutkimusraportit on julkaistu sosiaali- ja terveysministeriön julkaisusarjassa (Kataja 1989, Virjo 1995, Hyppölä 2000, Vänskä 2005 ja Heikkilä 2009). Kyselytutkimuksilla on voitu arvioida erilaisten muutosten vaikutusta nuorten lääkärien kokemuksiin ja työhön sijoittumiseen. Nuoria lääkäreitä koskeva tutkimussarja on kansainvälisesti ainutlaatuinen. Tutkimussarjan julkaisut on kirjattu liitteeseen 1. Suomalaisella terveydenhuollolla on ratkaistavaan lukuisia haasteita. Väestö ikääntyy ja pitkäaikaissairaiden määrä kasvaa. Samanaikaisesti terveydenhuollon kustannukset kasvavat. Vuonna 2012 Suomen terveydenhuoltomenot olivat 17,5 miljardia euroa. Näistä hieman yli puolet muodostui erikoissairaanhoidon (6,3 miljardia euroa) ja perusterveydenhuollon (3,6 miljardia euroa) kustannuksista. Hoidon saatavuudesta ja laadusta ei kuitenkaan voida tinkiä. Työikäisten lääkärien määrä on koko ajan ollut kasvussa. Myös ulkomailla koulutettuja lääkäreitä on merkittävässä määrin laillistettu. Edellä mainituista seikoista johtuen lääkärivaje on helpottanut. Tulevien työvoimaennusteiden mukaan kuitenkin lähivuosina iso joukko lääkäreitä siirtyy eläkkeelle. Lääketieteellisten tiedekuntien sisäänottomääriä joka tapauksessa nostetaan lähivuosina. Tätä tutkimusta tehdessä on Suomessa käyty vilkasta keskustelua sekä kunta- että soteuudistuksesta. Lisäksi lääkäreitä koskevaa lainsäädäntöä on uudistettu. Lääkärien toimintaympäristössäkin on tapahtunut merkittäviä muutoksia. Ennen kaikkea tietotekniikan lisäys ja siitä johtuvat ongelmat kuormittavat lääkäreitä. Teknologian kehittyessä on esimerkiksi siirrytty sähköisten lääkemääräysten käyttöön. Terveydenhuollossa vireillä olevat hankkeet loivat otollisen maaperän uudelle kyselytutkimukselle nuorten lääkärien mielipiteistä. Vertailtavuuden säilyttämiseksi tutkimuksessa on käytetty pääosin samoja kysymyksiä kuin aiemmissa tutkimussarjan kyselyissä. Mukana on myös uusia aihepiirejä kuten lääkärien omat näkemykset kollegiaalisuudesta. Pyrkimyksemme on jälleen tuottaa luotettavaa tietoa terveydenhuoltoa sekä lääkärien työtä ja koulutusta koskevien päätösten tueksi. Kiitämme kaikkia tutkimukseen osallistuneita lääkäreitä, joiden aktiivinen ja huolellinen paneutuminen vastaamiseen on tuottanut tämän merkittävän tutkimusaineiston. Tutkimuksen käytännön toteuttamisen on mahdollistanut toimiva yhteistyö Suomen Lääkäriliiton sekä Tampereen ja Itä-Suomen yliopistojen kesken.
10 10 Sosiaali- ja terveysministeriö on tukenut tutkimusta taloudellisesti, mistä esitämme parhaan kiitoksemme. Helsingissä, joulukuussa 2014 Markku Sumanen LT, apulaisprofessori Tampereen yliopisto Teppo Heikkilä LL, tutkijalääkäri Kuopion yliopistollinen sairaala Hannu Halila LKT, dosentti, varatoiminnanjohtaja Suomen Lääkäriliitto Elise Kosunen LT, professori, Tampereen yliopisto ylilääkäri, Pirkanmaan sairaanhoitopiiri Jukka Vänskä VTM, tutkimuspäällikkö Suomen Lääkäriliitto Harri Hyppölä LT, dosentti, ylilääkäri Kuopion yliopistollinen sairaala Santero Kujala LL, lääkintöneuvos Suomen Lääkäriliitto Irma Virjo LT, emeritaprofessori Tampereen yliopisto Kari Mattila LKT, emeritusprofessori Tampereen yliopisto
11 11 1 LÄÄKÄRIEN TOIMINTAYMPÄRISTÖSSÄ TAPAHTUNEITA MUUTOKSIA 1.1 LAINSÄÄDÄNNÖN MUUTOKSIA Terveydenhuoltolaki ja sen toimeenpano Uusi terveydenhuoltolaki tuli voimaan (Finlex 2010). Sen myötä kansalaisten valinnanvapaus lisääntyy niin hoitopaikan kuin hoitohenkilöstönkin suhteen. Potilas tai asiakas voi vapaammin valita sen terveydenhuollon toimintayksikön, jossa häntä hoidetaan. Lisäksi potilaan roolia oman hoitonsa suunnittelussa ja toteutuksessa korostetaan. Terveyskeskusten asiakkaat voivat saada tavanomaisimpia erikoissairaanhoidon palveluja myös omasta terveyskeskuksestaan. Terveydenhuoltolain tavoitteena ovat asiakaskeskeiset ja saumattomat palvelut. Laki vahvistaa perusterveydenhuoltoa, hyvinvoinnin ja terveyden edistämistä sekä edistää terveyspalvelujen saatavuutta ja tehokasta tuottamista. Lailla varmistetaan perusterveydenhuollon ja erikoissairaanhoidon tiivis yhteistyö ja asiakaskeskeisyys. Uudessa laissa on useita kuntien ja sairaanhoitopiirien toimintaan vaikuttavia muutoksia, joiden tavoitteena on asiakkaiden aseman, palvelujen ja hoidon parantaminen. (Terveyden ja hyvinvoinnin laitos 2014) Kaksoislaillistus purettiin Terveydenhuollon ammattihenkilöistä annettua lakia muutettiin siten, että lääkärien ja hammaslääkärien kaksoislaillistus poistui (Sosiaali- ja terveysalan lupaja valvontavirasto 2011). Lain muutoksen myötä lääkäreille myönnetään peruskoulutuksen suorittamisen perusteella laillistus, ja heillä on oikeus harjoittaa ammattiaan itsenäisesti. Perusterveydenhuollon lisäkoulutuksen nimi muuttui yleislääketieteen erityiskoulutukseksi, ja sen suorittaminen on edellytys oikeudelle toimia yleislääkärinä sairausvakuutuksen piirissä muissa EU:n jäsenvaltioissa kuin Suomessa. Erillistä laillistusta yleislääketieteen erityiskoulutuksen suorittamisesta ei myönnetä, mutta suoritus merkittään sosiaali- ja terveysalan lupa- ja valvontaviranomaisen pitämään terveydenhuollon ammattihenkilöiden keskusrekisteriin, Terhikkiin. Lääkärin ammatinharjoittamiseen liittyvän vastuun vuoksi ja työhyvinvoinnin kannalta on edelleen tärkeää, että työjärjestelyt mahdollistavat ammatillisen konsultoinnin ja tuen. Uudistuksen voimaantulon myötä on tärkeää huolehtia siitä, että laillistetut lääkärit hakeutuvat riittävässä määrin yleislääketieteen erityiskoulutukseen tai erikoistumaan Erikoislääkärikoulutuksen ohjausvastuu siirtyy Erikoislääkäri- ja erikoishammaslääkärikoulutuksen kehittämisestä on Suomessa keskusteltu viime vuosina vilkkaasti. Keskustelu käynnistyi vuonna 2007, jolloin STM julkaisi erikoislääkäri- ja erikoishammaslääkärikoulutuksen arvioinnin (Puolijoki ja Tuulonen STM selvityksiä 2007:47). Siinä esimerkiksi esitettiin sisätautien ja kirurgi-
12 12 an kohdalla paluuta järjestelmään, jossa kouluttaudutaan ensin sisätautien ja kirurgian erikoislääkäreiksi ja suuntaudutaan vasta tämän jälkeen suppealle erikoisalalle. Raportin ehdotuksia työstettiin eteenpäin esimerkiksi lääketieteellisten tiedekuntien dekaanien toimesta. Keskustelun seurauksena STM asetti heinäkuussa 2010 työryhmän valmistelemaan erikoislääkärikoulutuksen valtakunnallista uudistusta. Työryhmä esitti loppuraportissaan muun muassa kahden uuden erikoisalan, akuuttilääketieteen ja hammaslääketieteellisen diagnostiikan, perustamista ja useita sekä kaikkia että yksittäisiä erikoisaloja koskevia sisällöllisiä muutosehdotuksia (STM selvityksiä 2011:17). Työryhmä myös esitti erikoistumiskoulutuksen järjestämistä toistaiseksi tutkintoon johtavana koulutuksena. Keskustelun edelleen jatkuttua valtioneuvoston vuonna 2012 antamassa uudessa asetuksessa erikoislääkärin ja erikoishammaslääkärin tutkinnoista keskeisimmät uudistukset olivat lopulta erikoislääkäri- ja erikoishammaslääkärikoulutuksen yhdistäminen samaan asetukseen ja kahden edellä mainitun uuden erikoisalan perustaminen, sekä radiologian ja lastenneurologian koulutuksen pidentäminen viidestä kuuteen vuoteen. Muita muutoksia erikoislääkärikoulutukseen ei tässä vaiheessa tehty. OKM:n julkaisemassa ja valtioneuvoston hyväksymässä koulutuksen ja tutkimuksen kehityssuunnitelmassa vuosille esitettiin, että erikoislääkäri- ja erikoishammaslääkärikoulutuksen ohjaus siirretään sosiaali- ja terveysministeriöön ja koulutuksen rahoitusta selkeytetään osana EVO-koulutusrahoituksen uudistamista, jotta STM:n mahdollisuudet ohjata erikoistumiskoulutusta ja sen mitoitusta vahvistuvat (OKM julkaisuja 2012:1). Ehdotuksen perusteella STM asetti toukokuussa 2012 työryhmän pohtimaan ohjausvastuun siirtoon liittyviä toimenpiteitä ja säädösmuutostarpeita. Ns. siirtotyöryhmä jätti raporttinsa joulukuussa 2013 (STM raportteja ja muistioita 2013:46). Siirtotyöryhmän raportissa esitettiin, että erikoistumiskoulutuksen ohjausvastuu siirtyy OKM:stä STM:öön. Samalla erikoistumiskoulutus ei olisi enää tutkintoon johtavaa koulutusta, vaan ammatillista jatkokoulutusta. Yliopisto kuitenkin vastaisi edelleen koulutuksen sisällöstä, laadusta ja erikoistuvien valinnasta koulutusohjelmiin. Erikoistumiskoulutuksen kansallista ohjausta vahvistaakseen STM:n tulisi perustaa itsenäisen aseman saava erikoislääkäri- ja erikoishammaslääkärikoulutuksen koordinaatiojaosto Terveydenhuollon ammattihenkilöiden neuvottelukunnan (TANK) yhteyteen. Koordinaatiojaoston tulisi muun muassa valmistella erikoislääkäri- ja erikoishammaslääkärikoulutuksen kansallinen strategia, seurata ala- ja aluekohtaista erikoislääkäri- ja erikoishammaslääkäritarvetta ja ohjata niiden perusteella koulutusmääriä sekä tehdä aloitteita erikoistumiskoulutuksen kehittämiseksi. EVO-koulutusrahoitusjärjestelmää tulisi jatkossa kehittää siten, että sitä voitaisiin käyttää myös koulutuksen ohjauskeinona. Rahoitusta tulisi maksaa myös yliopistoille Täydennyskoulutus Lääketieteellisen osaamisen hallinta vaatii jatkuvaa tietojen ja taitojen päivittämistä. Lääkärinvalassakin lääkäri sitoutuu ylläpitämään korkeaa ammattitaitoa ja arvioimaan työnsä laatua. Ammatillisen osaamisen ylläpitäminen on jatkuvaa uuden oppimista. Lääkäriliiton suositus on, että lääkärit osallistuisivat työpaikkansa ulkopuoliseen täydennyskoulutukseen vähintään kymmenen päivää vuodessa. Tukeakseen lääkärien mahdollisuuksia riittävään täydennyskoulutukseen Lääkäriliitto on perustanut yhdessä Suomalaisen Lääkäriseuran Duodecimin ja Finska Läkaresällskapetin kanssa Pro
13 13 Medicon eli Lääkärien ammatillisen kehittymisen tuki ry:n (Suomen Lääkäriliitto 2014). Täydennyskoulutuksessa on siirrytty selkeiden oppimistavoitteiden määrittelystä pohtimaan, mitä osallistujan pitäisi pystyä tekemään opitun seurauksena toisin. Muutos kohti lääkärin toiminnan kehittämistä heijastaa pyrkimystä kuvata täydennyskoulutuksen tehokkuutta korkeammalla tasolla eikä vain tietojen omaksumisena (Litmanen ja Patja 2011). Pro Medico on laatinut lääkärien täydennyskoulutustilaisuuksien kehittämisestä suosituksen. Pro Medico on myös kehittänyt lääkäreille verkkotyökalun ammatillisen kehittymisen seuraamista ja todentamista varten (Taitoni.fi). EU:ssa syksyllä 2013 uudistetun ammattipätevyysdirektiivin mukaan monien terveydenhuollon ammattihenkilöiden täydennyskoulutusta ja osaamista arvioidaan säännöllisesti viiden vuoden välein, ensimmäisen kerran tammikuussa Useissa Euroopan maissa on käytössä lääkärin toimiluvan määräaikainen uusiminen eli resertifikaatio. Lääkäri 2008 tutkimuksessa valtaosa suomalaisista lääkäreistä vastusti resertifikaatiota. Täydennyskoulutukseen osallistuminen oli kuitenkin ensisijainen vaihtoehto, mikäli resertifikaatio toteutettaisiin (Sumanen ym. 2011) Päivystyslainsäädännön muutos Vuoden 2015 alussa voimaan tuleva päivystysasetus luo yhtenäiset kriteerit kiireelliselle hoidolle. Asetuksen keskeisin tavoite on parantaa päivystyshoidon laatua ja potilasturvallisuutta. Tähän pyritään varmistamalla riittävät voimavarat ja asiantuntemus etenkin sairaanhoidon vaativilla erikoisaloilla. Asetuksen toimeenpano edellyttää vaativan päivystyshoidon keskittämistä sairaaloihin, joiden päivystystoiminta täyttää asetuksen asettamat ehdot. Vastaavasti tarvitaan lisäinvestointeja päivystyshoitoon niissä sairaaloissa, joiden toiminta ei nykyisellään täytä esitettyjä vaatimuksia. On arveltu, että kolmenkymmenen ympärivuorokautisen yksikön avulla kohtuullinen saavutettavuus on turvattavissa suurimmassa osassa maata. Joka tapauksessa uudistuksen myötä odotettavissa on päivystävän sairaalaverkoston harveneminen. (Sosiaali- ja terveysministeriö 2013) Päivystysasetuksen muutos vahvistaa viime vuosien kehitystä, jossa ympärivuorokautinen päivystäminen on enenevässä määrin keskittynyt keskussairaaloiden yhteydessä toimiviin yhteispäivystyksiin. Samalla yhteispäivystyksissä on rohkeasti kehitetty pääsääntöisesti päivystystyötä tekevien lääkärien työnkuvaa ja työaikajärjestelyjä. Akuuttilääketieteen erikoisalan perustaminen on tukenut yhteispäivystysten kehitystä. Akuuttilääketieteestä on tullut nopeasti yksi nuorten lääkärien suosimista erikoisaloista. Uuden erikoisalan koulutuksen tavoitteena on antaa erikoistuvalle riittävät tiedot ja taidot kriittiseen itsenäiseen työskentelyyn sekä valmiudet ammattitaidon ylläpitämiseen akuuttilääketieteen erikoislääkärinä. Akuuttilääketieteeseen kuuluu ensihoidon tuntemus. Koulutusohjelman kokonaispituus on kuusi vuotta, josta vähintään kolme vuotta on suoritettava yliopistosairaalan ulkopuolella ja vähintään yksi vuosi yliopistosairaalassa. Koulutukseen tulee sisältyä terveyskeskuksessa suoritettavaa palvelua vähintään yhdeksän kuukautta. Akuuttilääketieteen eriytyvä koulutus toteutetaan ensisijaisesti monipuolisen potilasmateriaalin omaavassa, erikoisalojen yhteispäivystyksenä toimivassa päivystysklinikassa. Vaihtoehtoisesti/täydentävästi palvelua voidaan suorittaa myös useammalla suppealla tai eriytyneellä päivystyspoliklinikalla. Alalle on voinut erikoistua alkaen. (Helsingin yliopisto 2013)
14 Sosiaali- ja terveydenhuollon lainsäädäntöä uudistetaan laajasti Hallituspuolueet sopivat yhdessä oppositiopuolueiden kanssa sosiaali- ja terveyspalvelujen uudistuksesta. Tarkoitus on järjestää kaikki sote-palvelut viiden vahvan alueellisen järjestäjän toimesta. Alueet rakentuvat nykyisten erityisvastuualueiden pohjalta ja ne tukeutuvat olemassa oleviin toimiviin rakenteisiin. Uudistus yhdistää sosiaali- ja terveyspalvelut sekä perus- ja erityistason palvelut. Jatkossa viisi sote-aluetta järjestää kaikki sosiaali- ja terveyspalvelut. Sote-alueilla ei kuitenkaan pääsääntöisesti ole omaa palveluntuotantoa, vaan sitä varten jokaiselle alueelle perustetaan vastuullisia palveluntuottajia. Palveluntuottajat voivat päättää, tuottavatko ne palvelut täysin itse vai osin ostopalveluina. STM:n mahdollisuutta ohjata palveluiden järjestämistä vahvistetaan. Uudistus mahdollistaa yhdenvertaiset palvelut riippumatta asuinkunnasta. Sote-alueet ovat riittävän suuria järjestämään kaikki sosiaali- ja terveyspalvelut perustasosta aina vaativimpiin erityispalveluihin saakka. Kun palvelut integroidaan, on mahdollista muodostaa yhtenäiset palveluketjut: potilas kannattaa hoitaa heti, ettei tarvetta kalliille, vaativammalle hoidolle synny. Riittävän suuri väestöpohja tuo sotealueille myös vankemmat hartiat palveluiden järjestämiseksi ja rahoittamiseksi. Erityisesti henkilöstön osaamisen ja saatavuuden näkökulmasta tässä on saavutettavissa etuja. THL:n jonottamatta hoitoon -aloitteessa perusterveydenhuollon vahvistamiseksi visiona on, että ammattilaiset työskentelevät oikeissa rooleissa. Perusterveydenhuollon sairaanhoidossa yleislääketieteen erikoislääkärit ja yleislääkärit voisivat keskittyä diagnostiikkaan sekä hoidon suunnitteluun ja lääkärin ammattitaitoa edellyttävään seurantaan. Samassa organisaatiossa toimivat kliinisten erikoisalojen erikoislääkärit (esimerkiksi geriatrit, sisätautilääkärit, gynekologit ja ortopedit) laativat vaativimpien potilaiden tilannearvioita sekä konsultoivat yleislääkäreitä. (Terveyden- ja hyvinvoinnin laitos 2013) 2000-luvulla yksityisen sektorin osuus sosiaali- ja terveyspalvelujen henkilöstöstä on kasvanut. Sosiaalipalveluissa kasvu on ollut nopeampaa kuin terveyspalveluissa. Yksityisen sektorin osuus terveyspalvelujen henkilöstöstä on kasvanut 2000-luvun alusta noussut kolme prosenttiyksikköä. Vuoden 2008 lopussa yksityisen henkilöstön osuus terveyspalveluissa oli 20 prosenttia (Arajärvi ym. 2011) Hallituksen rakennepoliittinen ohjelma Suomessa on kärsitty muutaman vuoden ajan talouden taantumasta ja valtion velkaantumisesta. Yhtenä taantuman syistä on pidetty julkisen sektorin liian suurta kokoa. Kuntien rakenteellisen alijäämän arvioitiin vuonna 2013 olevan 2 miljardia euroa. Lisäksi Suomea on uhkaamassa kestävyysvaje, eli julkisen talouden pitkän aikavälin liian nopea velkaantuminen suhteessa bruttokansantuotteeseen. Tämän on taas katsottu johtuvan esimerkiksi väestön ikääntymisestä ja siitä johtuvasta lisääntyvästä palveluntarpeesta. Edellä mainituista syistä hallitus päätti elokuussa 2013 rakennepoliittisesta ohjelmasta, jonka tarkoituksena on kuroa umpeen kuntien alijäämä vuoteen 2017 mennessä. Tästä 1 mrd euroa on tarkoitus saada aikaiseksi kuntien omilla toimilla ja 1 mrd euroa kuntien tehtäviä ja velvoitteita purkamalla. Hallituksen omalle vastuulle jäävästä 1 mrd eurosta noin 0,5 mrd euroa kohdistuu sosiaali- ja terveydenhuoltoon ja on STM:n vastuulla.
15 15 Kuntatalouden kustannuksista henkilöstömenot kattavat lähes 60 %. Näin ollen on selvää, että kuntatalouteen kohdistuvat säästöt tulevat koskemaan myös henkilöstöä. Vaikeasta taloustilanteesta johtuen vuosien aikana on käyty ytneuvotteluja ainakin kahdessa sairaanhoitopiirissä. Rakennepoliittisen ohjelman toimeenpanon vaikutukset sosiaali- ja terveydenhuollon henkilöstöön ovat kuitenkin vielä epäselvät. Seuraavina vuosina voimistuva henkilöstön eläköityminen tarjoaa joka tapauksessa samalla mahdollisuuden saada aikaiseksi säästöjä esimerkiksi henkilöstörakennetta muuttamalla ja ammattihenkilöiden työnjakoa kehittämällä. 1.2 KOHTI POTILASLÄHTÖISYYTTÄ Käynnissä olevassa sote-uudistuksessa on pantu painoarvoa potilaslähtöisyyden edistämiselle. Sote-uudistuksen keskeisenä tavoitteena on muun muassa turvata yhdenvertaiset, asiakaslähtöiset ja laadukkaat sosiaali- ja terveyspalvelut koko maassa. Tavoitteisiin pyritään ottamalla myös asiakkaat ja potilaat mukaan toiminnan kehittämiseen. Valtioneuvosto vahvistaa joka neljäs vuosi sosiaali- ja terveydenhuollon kansallisen kehittämisohjelman (Kaste). Ohjelmassa määritellään alan uudistustyön tavoitteet ja toimenpiteet niiden saavuttamiseksi. Kaste-ohjelman tavoitteena on, että hyvinvointi- ja terveyserot kaventuvat ja sosiaali- ja terveydenhuollon toiminta on järjestetty asiakaslähtöisesti. Painopistettä siirretään ongelmien hoidosta fyysisen, henkisen ja sosiaalisen hyvinvoinnin aktiiviseen edistämiseen ja ongelmien ehkäisemiseen koko väestössä. (Sosiaali- ja terveysministeriö 2012) Potilaan valinnanvapaus lisääntynyt Potilaan valinnanvapautta terveyspalvelujen käytössä on viime vuosina lisätty sekä kansallisesti että Euroopan tasolla uuden potilasdirektiivin myötä. Terveydenhuoltolain mukaan vuodesta 2014 alkaen potilaalla on mahdollisuus valita terveysasema ja erikoissairaanhoidon yksikkö kaikista Suomen julkisista terveysasemista ja sairaaloista. Potilas voi valita terveysaseman, joka vastaa hänen perusterveydenhuollon palveluistaan. Terveysasemaa voi vaihtaa kirjallisella ilmoituksella enintään vuoden välein. Erikoissairaanhoidon hoitopaikka valitaan yhdessä lähetteen antavan lääkärin tai hammaslääkärin kanssa. Potilaalla on hoitopaikan mahdollisuuksien rajoissa oikeus valita myös häntä hoitava lääkäri tai muu terveydenhuollon ammattilainen (Finlex 2010). Potilasdirektiivin lähtökohtana on, että potilas saa hakea vapaasti terveyspalveluja toisesta EU-valtiosta (Direktiivi 2011/24/EU). Hoitoa saa toisessa jäsenmaassa sikäläisen lainsäädännön ja hoitokäytäntöjen mukaisesti. Direktiivi noudattaa EUtuomioistuimen ennen direktiivin säätämistä tekemiä lukuisia hoidon korvattavuutta koskevia ratkaisuja. Jos henkilö hakeutuu hoitoon toiseen jäsenmaahan, hänen kotimaansa järjestelmän tulee direktiivin mukaan korvata hoitokustannukset vähintään sen suuruisina kuin ne olisivat olleet kotimaassa. Korvauksen saanti edellyttää, että hoito kuuluu kotimaan lakisääteisen terveydenhuollon piiriin. Suomessa direktiivin toimeenpanossa on omat erityishaasteensa, koska suomalainen terveydenhuoltojärjestelmä poikkeaa joiltain keskeisiltä osin muiden EU maiden järjestelmistä. (Sosiaali- ja terveysministeriö 2014)
16 16 Potilasdirektiivin uudistus loi tarpeen luoda kansallinen terveydenhuollon palveluvalikoima. Tätä varten STM:öön perustettiin kesäkuussa 2014 Terveydenhuollon palveluvalikoimaneuvosto (Palko), jonka tehtävänä on mm. antaa suosituksia siitä, mitkä palvelut kuuluvat julkisesti järjestetyn tai rahoitetun terveydenhuollon palveluvalikoimaan (asettamispäätös dnro STM032:00/2014). 1.3 JULKISEN SEKTORIN TYÖVOIMA Lääkärien määrä kasvaa edelleen Lääkäriliiton julkaiseman vuositilaston mukaan Suomessa laillistettuja lääkäreitä oli yhteensä (taulukko 1). Heistä työikäisiä (alle 65-vuotiaita) ja Suomessa asuvia oli Vuosittain uusia lääkäreitä valmistuu noin 600. Lääkäritiheys vuoden 2014 alussa oli 271 asukasta yhtä työikäistä lääkäriä kohden. Lääkäritiheydessä on kuitenkin merkittäviä alueellisia eroja (Kosonen 2014). Taulukko 1. Suomessa laillistettujen lääkärien määrän kehitys Vuosi Laillistettuja Naisia Erikoistuneita Opiskelijoita Työikäisiä lääkäreitä % % Suomessa
17 Lääkärivaje Vuosia jatkunut terveyskeskusten lääkärivaje on laskenut vuoden %:sta ja asettunut noin 6 prosenttiin. Lääkäriliitto selvitti terveyskeskusten lääkäritilannetta lokakuussa 2013 postikyselyllä terveyskeskusten johtaville lääkäreille. Yli puolessa terveyskeskuksista ei ollut tutkimuspäivänä lääkärivajetta lainkaan. Lähes 80 % suomalaisista asuu sellaisten terveyskeskusten alueella, jossa ei ole lääkärivajetta lainkaan tai vaje on enintään 10 %. Kaikki lääkärintehtävät oli täytetty useammin pienissä, alle asukkaan terveyskeskuksissa, joita on noin puolet kaikista terveyskeskuksista. Lääkäritilanne vaihtelee sairaanhoitopiirien välillä. Lapissa ja Länsi-Pohjassa, joissa vielä muutama vuosi sitten oli Suomen suurin lääkärivaje, tilanne on muuttunut täysin. Lääkäritilanne on kohentunut myös Etelä-Karjalan, Pirkanmaan ja Keski- Suomen sairaanhoitopiireissä. Kainuun, Satakunnan, Vaasan ja Kymenlaakson sairaanhoitopiireissä lääkärivaje on kuitenkin kasvanut. Vaikein tilanne oli Kainuussa, jossa oli täyttämättä yli neljännes lääkärintehtävistä (Suomen Lääkäriliitto 2013). Kuntatyönantajien selvityksen mukaan sairaaloiden lääkärivaje on laskenut selvästi alle 10 %:n, joskin alueelliset erot ovat suuria (Kuntatyönantajat 2014) Erikoislääkärien tarvearviointi Erikoislääkärien eläkkeelle siirtymisen huippuvuodet sijoittuvat 2020-luvun alkupuolelle. Selvitysten mukaan erikoislääkärikoulutus riittää määrällisesti korvaamaan vuoteen 2025 mennessä eläkkeelle siirtyvät lääkärit, mutta erikoisalojen kesken on suuria eroja (Ruskoaho ym 2010). Selvitykset ennakoivat tulevan palvelutarpeen kanavoituvan väestön ikärakenteen muutoksen vuoksi erityisesti fysiatrian, geriatrian, syöpätautien ja reumatologian erikoisaloille. Tilanne on erityisen huolestuttava fysiatriassa: alan erikoislääkäreistä yli puolet tulee eläkeikään kymmenen vuoden kuluessa, mutta samaan aikaan palvelutarpeen arvioidaan kasvavan lähes kaksinkertaiseksi. Myöskään korva-, nenä- ja kurkkutautien sekä naistentautien ja synnytysten erikoisaloilla koulutusmäärä ei ilmeisesti riitä korvaamaan eläkepoistumaa. Lisäksi kaikilla psykiatrian erikoisaloilla on odotettavissa valtakunnallisesti vakava työvoimavaje, koska suuri joukko alan erikoislääkäreitä siirtyy eläkkeelle 2020-luvun alkupuolella (Parmanne ym. 2013). Niillä erikoisaloilla, jotka kärsivät jo nyt työvoiman vajauksesta, tarvitaan nopeita toimia. Nuorten lääkärien rekrytointi on aloitettava jo perusopintovaiheessa ja erikoistuvien virkoja tulee olla riittävä määrä suhteessa alan työvoimatarpeeseen. Nuorten lääkärien erikoisalan valintaan vaikuttavat tärkeimpänä alan sisällöllinen monipuolisuus, tulevat työllisyys- näkymät, myönteiset kokemukset alalla opiskeluaikana ja alan kollegoiden hyvä esimerkki (Heikkilä ym. 2011). Erikoislääkärien tarvearvioinnin ja siitä johtuvien toimenpiteiden on tarkoitus kuulua jatkossa Terveydenhuollon ammattihenkilöiden neuvottelukunnan yhteyteen perustettavan erikoislääkäri- ja erikoishammaslääkärikoulutuksen koordinaatiojaoston tehtäviin. Koordinaatiojaoston on tarkoitus aloittaa työnsä alkuvuodesta Lääkärikunnan kansainvälistyminen Terveydenhuollon ammattilaisten kansainvälinen liikkuvuus on lisääntynyt luvulla ja monet maat ovat etsineet ratkaisua terveydenhuollon henkilöstövajeeseen
18 18 ulkomaalaisesta työvoimasta. Suomen terveydenhuollossa ulkomaalaistaustaisten osuus on vielä pieni muuhun Eurooppaan verrattuna, mutta osuus on kasvanut jatkuvasti 2000-luvulla. Vuosina Suomessa laillistetuista lääkäreistä joka viides oli ulkomaalaistaustainen. Eniten ulkomaalaistaustaisia terveydenhuollon ammattilaisia on muuttanut Suomeen Venäjältä ja EU/ETA-alueilta, erityisesti Virosta. Ulkomaalaistaustaiset lääkärit työskentelevät jossain määrin kantasuomalaisia useammin perusterveydenhuollossa (Aalto ym. 2013). Viime vuosina Suomessa on saanut lääkärin oikeudet vuosittain noin 180 aiemmin muussa maassa laillistuksen tai lääkärin pätevyyden saanutta lääkäriä. Suomeen tulon syissä korostuivat perhesyyt ja suomalainen sukutausta, osa oli inkerinsuomalaisia paluumuuttajia. Erityisesti venäläisiä naislääkäreitä oli tullut avioliiton vuoksi. Muita muuttosyitä olivat parempi palkka ja elintaso, oman maan epävarma tilanne, urakehitys ja ystävien suositus. Lähes puolet ei osannut suomea tai ruotsia maahan tullessaan. Valtaosa aikoi pysyä Suomessa. Lääkärit olivat työllistyneet hyvin, ja valtaosa oli tyytyväisiä työhönsä. Työtyytyväisyyttä paransivat mahdollisuus kehittyä ammatillisesti, tehtävien kiinnostavuus ja hyvät potilassuhteet. Ammattiidentiteetikseen lääkärit kokivat ensisijaisesti auttajan, kuuntelijan ja kutsumuslääkärin. Tärkeimpinä arvoinaan lääkärit pitivät perhe-elämää, terveyttä ja lastensa menestymistä. (Haukilahti 2014) Valvira voi myöntää hakemuksesta luvan harjoittaa lääkärin ammattia tai oikeuden toimia laillistettuna lääkärinä Suomessa Euroopan unioniin tai Euroopan talousalueeseen kuulumattoman valtion kansalaiselle, joka on suorittanut EU/ETA-maiden ulkopuolella lääkärintutkinnon ja jolla on lääkärin tehtävän edellyttämä asetuksella säädetty pätevyys sekä riittävä kielitaito. Pätevyyden arviointiin sisältyy kolmeosainen kuulustelu. Toisessa EU/ETA -maassa laillistuksen saanut lääkäri voi hakea lääkärinoikeuksia Suomessa EU:n ammattipätevyysdirektiivissä säädetyn automaattisen tunnustamisen kautta. (Valvira 2014) Tiedekuntien sisäänottomääriä nostetaan Huolimatta lääkärimäärän kasvusta lääketieteellisten tiedekuntien sisäänottoja ollaan kaikissa viidessä tiedekunnassa lisäämässä (taulukko 2). Yliopistot ovat yhdessä opetus- ja kulttuuriministeriön kanssa sopineet 152 aloituspaikan lisäyksestä vuosien aikana, mikä merkitsee noin neljänneksen lisäystä aiempaan. Yliopistot saavat itse päättää, missä vaiheessa sisäänottomäärien lisäys toteutetaan. Lisääntyneet sisäänotot edellyttävät lisäresursseja, joiden saaminen on kuitenkin epävarmaa. Lisäysten myötä lähes kaikissa tiedekunnissa on lähdetty uudistamaan perusopetuksen curriculumia, jotta lisääntyneiden opiskelijamäärien asettamiin haasteisiin kyetään vastaamaan. Käytännössä kaikissa tiedekunnissa opetusta on hajautettu tai aiotaan hajauttaa nykyistä enemmän lähialueen keskussairaaloihin. Opetus- ja kulttuuriministeriön arvioon perustuen lääkärikoulutuksen lisäämiselle on kuitenkin perusteita. Väestön ikääntyminen lisää hoidon tarvetta. Lisäksi lähivuosina huomattava määrä lääkäreitä siirtyy eläkkeelle.
19 19 Taulukko 2. Lääketieteellisten tiedekuntien sisäänottomäärät vuosina 2013 ja Helsingin yliopisto Turun yliopisto Tampereen yliopisto Itä Suomen yliopisto Oulun yliopisto Yhteensä LÄÄKÄRIEN TYÖYMPÄRISTÖN MUUTOKSIA Tietojärjestelmät Terveydenhuollossa on käytössä useita erilaisia potilastietojärjestelmiä. Ongelmana on, että järjestelmät eivät ole yhteensopivia. Lisäksi niiden käyttö koetaan aikaa vieväksi. Lääkärien kokema tietojärjestelmiin liittyvä rasitus onkin lisääntynyt merkittävästi (Heponiemi ym. 2012). Sosiaali- ja terveydenhuollossa siirrytään valtakunnallisiin tietojärjestelmäpalveluihin, kuten kansalliseen terveysarkistoon Kantaan. Niiden avulla palvelujen käyttäjät voivat hallita omia tietojaan aiempaa paremmin ja saavat parempaa ja joustavampaa palvelua. Sosiaali- ja terveyspalveluissa kansalliset tietojärjestelmäpalvelut mahdollistavat asiakastietojen tehokkaan hallinnan, asiakastietojen ajantasaisuuden ja saatavuuden eri palvelupisteissä, asiakkaiden pääsyn omiin tietoihinsa, asiakastietojen paremman tietoturvan sekä sähköisen arkistoinnin. Kansallisten tietojärjestelmäpalvelujen rakentaminen perustuu lakiin sosiaali- ja terveydenhuollon asiakas- tietojen sähköisestä käsittelystä ja lakiin sähköisestä lääkemääräyksestä. (Sosiaali- ja terveysministeriö 2013) Sähköinen resepti Laki sähköisestä lääkemääräyksestä (eresepti-laki) säätää sähköisen reseptin käyttöönoton pakolliseksi apteekeille, terveydenhuollon toimintayksiköille ja terveydenhuollon toimintayksiköiden tiloissa vastaanottoa pitäville ammatinharjoittajille. Se tallennetaan keskitettyyn tietokantaan, jota kutsutaan Reseptikeskukseksi. Reseptikeskuksen rekisterinpitäjä on Kela. Reseptikeskuksen tietojen perusteella mikä tahansa apteekki voi toimittaa lääkkeet. Kun potilaan kaikki reseptit on tallennettu Reseptikeskukseen, lääkäri voi potilaan suostumuksella tarkistaa tämän kokonaislääkityksen ja ehkäistä lääkkeiden haitallisia yhteisvaikutuksia ja päällekkäisyyksiä. Paperi- ja puhelinresepteistä on haluttu eroon myös siksi, että ne on helppo väärentää. Väärinkäyttö koskee lähinnä keskushermostoon vaikuttavia pkv-lääkkeitä. Pienille terveysalan yrittäjille ja harvoin lääkemääräyksiä kirjoittaville lääkäreille e-resepti voi aiheuttaa taloudellisia ongelmia. Hallituksen esityksen mukaan Kela kuitenkin toteuttaa tietokoneilla ja mobiililaitteilla toimivan palvelun, jota lääkärit voivat käyttää potilastietojärjestelmästä riippumatta. Palvelu toimii samaan tapaan kuin verkkopankit. Vuodesta 2017 alkaen kaikki lääkemääräykset on laadittava sähköisesti. Paperi- ja puhelinreseptit ovat siihen saakka käytössä sähköisen lääkemääräyksen rinnalla. Viimeistään vuoden 2016 lopussa lääkärien käytössä on myös selainpohjainen reseptiso-
20 20 vellus. Paperi- ja puhelinreseptejä voi kuitenkin käyttää vuoden 2016 jälkeenkin poikkeustilanteissa (Sosiaali- ja terveysministeriö, tiedote 65/2014) Työuupumus Lääkärin työssä esiintyy potentiaalisia vaaratekijöitä keskimäärin enemmän kuin muilla ylemmillä toimihenkilöryhmillä. Lääkärin työn terveydelliset riskit ovat henkisen kuormituksen aiheuttamaa uupumusta ja masennusta sekä osin niihin liittyvää addiktiokäyttäytymistä lukuun ottamatta kuitenkin suhteellisen vähäiset. Lääkärin työtä on toisaalta hankala sen moninaisuuden takia tarkastella terveydellisten riskien suhteen yhtenä ammattina (Räsänen 2009). Yhdysvaltalaisen tutkimuksen mukaan työuupumus on lääkäreillä yleisempää kuin useimmilla muilla työntekijöillä. Lisäksi työuupumuksen kokeminen vaihtelee erikoisaloittain (Shanafelt ym. 2012). Suomalaisten lääkärien kuormittuneisuutta koskevassa tutkimuksessa puolestaan todettiin alkoholinkulutuksen lisääntyneen. Lisäksi lääkärien ja erityisesti naislääkärien itsemurha-ajatusten yleisyys verrattuna muuhun väestöön oli hälyttävällä tasolla (Elovainio ym. 2007). Lääkärit ylläpitävät usein jaksamisen kulttuuria, mikä saattaa heijastua työhyvinvoinnin ongelmina. Pahimmillaan tämä johtaa burnoutiin, psyykkisiin ongelmiin tai päihdeongelmiin. Lääkärin tulisi pitää itsestään vähintään yhtä hyvää huolta kuin potilaistaan. Lääkäriliiton luottamuslääkärijärjestelmä tarjoaa oireilevalle tai sairastuneelle lääkärille matalan kynnyksen kontaktin toiseen lääkäriin. Järjestelmä on osoittautunut hyvin tarpeelliseksi. (Suomen Lääkäriliitto 2012) Valelääkärikohu Suomessa paljastui syksyllä 2011 yhteensä kaksi tapausta, joissa henkilö oli työskennellyt lääkärinä ilman lääkärin koulutusta. Valelääkärien paljastuminen todisti, että terveydenhuollon ammattihenkilöiden valvonnassa oli aukkoja. Tästä heräsi laaja keskustelu, joka keskittyi vastuullisen viranomaisen, Valviran, toimintaan (Ollikainen 2012). Valelääkärikohun seurauksena sosiaali- ja terveysministeriö asetti työryhmän selvittämään ja arvioimaan terveydenhuollon ammatinharjoittamisoikeuden myöntämistä sekä ammatinharjoittamisoikeuden valvontaa. Työryhmän ehdotuksen mukaan EU/ETA-alueen ulkopuolella lääkärintutkintonsa suorittaneiden henkilöiden tutkintotodistusten oikeellisuus on selvitettävä luotettavalla tavalla. Heiltä tulee myös vaatia nykyistä enemmän näyttöä ammattipätevyydestä ja kielitaidosta ennen kuin he voivat toimia itsenäisenä ammatinharjoittajana tai lääkäriharjoittelijana. Työryhmä ehdotti myös luotavaksi terveydenhuoltoon sopivan ammatillisen kielikokeen (Paunio ja Pelkonen 2012). Työryhmän ehdotusten pohjalta valmisteltujen säädösmuutosten on tarkoitus tulla eduskunnan käsittelyyn syksyn 2014 aikana Kollegiaalisuus Terminä kollegiaalisuus on perinteisesti yhdistetty erityisesti lääkäreihin, ja sillä on tarkoitettu nimenomaan lääkärikunnan keskinäistä toverillisuutta ja ammatillista yhteistyötä. Kollegiaalisuus edellyttää määritelmänsä mukaisesti sitoutumista kollegakunnan yhteisiin pelisääntöihin. Näihin sääntöihin on lääkärien ollut helppo samaistua, sillä
Sosiaali- ja terveysministeriön julkaisuja 2005:9
Sosiaali- ja terveysministeriön julkaisuja 2005:9 Jukka Vänskä, Harri Hyppölä, Hannu Halila, Irma Virjo, Kari Mattila, Esko Kumpusalo, Santero Kujala ja Mauri Isokoski Kyselytutkimus vuosina 1992 2001
järjestäminen ja ohjaaminen
Erikoislääkäri- ja erikoishammaslääkärikoulutuksen järjestäminen ja ohjaaminen Ylilääkäri Teppo Heikkilä, STM Oulun yliopisto 4.6.2015 Esityksen sisältö Erikoislääkäri- ja erikoishammaslääkärikoulutuksen